nahid-hub/BLUGE-bengali-wikipedia-section-title-prediction huggingface dataset:
পিতার বদলির চাকরির সূত্রে মানিকের শৈশব-কৈশোর ও ছাত্রজীবন অতিবাহিত হয়েছে বাংলা-বিহার-ওড়িষার দুমকা, আরা, সাসারাম, কলকাতা, বারাসাত, বাঁকুড়া, তমলুক, কাঁথি, মহিষাদল, গুইগাদা, শালবনি, নন্দীগ্রাম, ব্রাহ্মণবাড়িয়া, টাঙ্গাইল প্রভৃতি শহরে। তার মা নীরদাসুন্দরীর আদিনিবাস ছিল পূর্ববঙ্গের গাউদিয়া গ্রামে। এই গ্রামটির পটভূমি তিনি রচনা করেন তার প্রসিদ্ধ উপন্যাস "পুতুলনাচের ইতিকথা"। চাকরি সূত্রেই তার পিতা সাঁওতাল পরগনার দুমকায় গমন করেন। সেখানেই মানিকের জন্ম হয়েছিল । কিন্তু পূর্ব বাংলার বিভিন্ন অঞ্চলে ভ্রমণের কারণে ঐ সকল মানুষের জীবনচিত্র সম্পর্কে বেশ ভালো ধারণা ছিল মানিকের। তাই ঐ অঞ্চলের সাধারণ মানুষের জীবনচিত্রকে তার সাহিত্যে অপূর্ব দক্ষতার সাথে ফুটিয়ে তুলতে পেরেছেন। বিচিত্র সব মানুষ সম্পর্কে অভিজ্ঞতা লাভ করেছিলেন লেখক। তার এই সকল অভিজ্ঞতাকেই তিনি তার সাহিত্যে তুলে ধরেছেন বিচিত্র সব চরিত্রের আড়ালে। পদ্মার তীরবর্তী জেলেপাড়ার পটভূমিতে রচনা করেন "পদ্মানদীর মাঝি" উপন্যাসটি।

জীবনের প্রথমভাগে তিনি ফ্রয়েডীয় মতবাদ দ্বারা প্রভাবিত হয়েছিলেন। এছাড়া মার্কসবাদও তাকে যথেষ্ট প্রভাবিত করেছিল। তার অধিকাংশ রচনাতেই এই দুই মতবাদের নিবিড় প্রভাব লক্ষ্য করা যায়। ব্যক্তিগত ভাবে মানিক ছিলেন মধ্যবিত্ত মানসিকতার উত্তারাধিকারী। তার প্রথম গল্পগুচ্ছ "অতসী মামী ও অন্যান্য" সংকলনে সব কয়টি গল্প এবং প্রথম উপন্যাস "দিবারাত্তির কাব্য" মধ্যবিত্ত জীবনভিত্তিক কাহিনী নিয়ে গড়া। এছাড়া গ্রামীণ হতদরিদ্র মানুষের জীবন চিত্রও তার বেশকিছু লেখায় দেখতে পাওয়া যায়। মানিক বন্দ্যোপাধ্যায়ের সাহিত্যে বস্তুবাদের প্রভাব লক্ষ্যণীয়। মনুষ্যত্ব ও মানবতাবাদের জয়গানই তার সাহিত্যের মুল উপজীব্য। দ্বিতীয় বিশ্বযুদ্ধ পরবর্তী আর্থ-সামাজিক, রাজনৈতিক ও রাষ্ট্রীয় জীবনের ভাঙ্গা গড়ার প্রত্যক্ষ ও পরোক্ষ প্রভাবকে তিনি তার সাহিত্যে চিত্রায়িত করেছেন। সমাজের শাসক ও পুঁজিপতিদের হাতে দরিদ্র সমাজের শোষণবঞ্চনার স্বরূপ তুলে ধরেছেন সাহিত্যের নানান চরিত্রের আড়ালে। মানিক বন্দ্যোপাধ্যায় সর্বমোট ৪০ টি উপন্যাস এবং ৩০০ টি ছোট গল্প রচনা করেছেন। তার লেখা অন্যতম ছোটগল্প হলো মাসি -পিসি।যেটি সর্বপ্রথম 'পূর্বাশা' পত্রিকায় ১৩৫২ বঙ্গাব্দের চৈত্র সংখ্যায় প্রকাশিত হয়।

সঠিক অনুচ্ছেদ শিরোনাম কোনটি?
titleA. সাহিত্য
titleB. মৃত্যু
titleC. শিক্ষাজীবন
titleD. প্রারম্ভিক জীবন
উত্তর: titleA
বাঘ ছাগল খেলা, গ্রামীণ বাংলাদেশের একটি জনপ্রিয় খেলা। এই খেলা সাধারনত শিশুরা খেলে থাকে। বাংলাদেশের গ্রামাঞ্চলে ছেলে ও মেয়ে উভয়ই এ খেলা খেলে থাকে। এই খেলাটি কোন কোন জায়গায় অ্যাঙ্গা অ্যাঙ্গা খেলা নামেও পরিচিত।

"নিয়মকানুন"
বাঘ ছাগল খেলায় প্রথমে মাটিতে দাগ কেটে বৃত্ত তৈরি করা হয়। এরপর দল থেকে একজনকে বাঘ নির্বাচন করা হয় এবং দলের বাকী খেলোয়াড় ছাগল হিসেবে বৃত্তের ভেতর অবস্থান করে। বাঘের কাজ হলো বৃত্তের বাইরে থেকে, বৃত্তের ভেতর আক্রমণ করা এবং একটি ছাগল ছিনিয়ে নেয়া। এভাবে বাঘ একজন একজন করে নিয়ে তার দল ভারী করে। শেষ পর্যন্ত যে ছাগল বৃত্তের ভেতরে টিকে থাকতে পারে, সে পরবর্তী দানের জন্য বাঘ নির্বাচিত হয়।

বাঘ, ছাগদলকে আক্রমণ করার সময় বিভিন্ন রকম কৌশল অবলম্বন করে। এবং কোন ছাগলকে আক্রমণ করলে ছাগদলের অন্য সদস্যরা তাকে টেনে ধরে রাখে। খেলা চলতে থাকে দুই পক্ষের কথোপকথনের মধ্য দিয়ে, বাঘ প্রথমে কান্নাজড়িত কণ্ঠে বলতে থাকে, অ্যাঙ্গা, অ্যাঙ্গা। এরপর ছাগলরা সমস্বরে বলে, “কান্দো ক্যান?” এভাবে কথোপকথনের মাঝেই বাঘ ছাগদলকে আক্রমণ করে।

সঠিক অনুচ্ছেদ শিরোনাম কোনটি?
titleA. বাঘ ছাগল খেলা
titleB. এক্কাদোক্কা
titleC. গোলাপ-টগর
titleD. গাইগোদানি/কডদু
উত্তর: titleA
ইউনিয়ন ১৯ টি গ্রাম নিয়ে গঠিত। সেগুলি হল: ১. কান্দাপাড়া ২. ভাসিয়ালী ৩. আইরমাড়া ৪. আইরমাড়ার চর ৫. মাঝিপাড়া ৬. আলীনগর ৭. পশ্চিম পাড়া ৮. পূর্বপাড়া ৯. চরমরশাইল ১০. দক্ষিণ কুষ্টিয়া ১১. গুজিকিনারা ১২. মধ্যাপাড়া ১৩. পূবপাড়া ১৪. খালাসি পাড়া ১৫. জান্না উত্তর পাড়া ১৬. কুনিচাপাড়া ১৭. সাইপাড়া ১৮. রাইল্লা ১৯. উত্তর কুষ্টিয়া।

ওয়ার্ড সুমুহ: ১ নং ওয়ার্ডঃ কান্দাপাড়া, ভাসিয়ালী, ও সাইপাড়া নিয়ে ১ নং ওয়ার্ড গঠিত। ২ নং ওয়ার্ডঃ, ফুকুরহাটি, ৩ নং ওয়ার্ডঃ, ৪ নং ওয়ার্ডঃ ৫ নং ওয়ার্ডঃ ৬নং ওয়ার্ডঃ ৭ নং ওয়ার্ডঃ জান্না উত্তর পাড়া  ৮ নং জান্না ওয়ার্ডঃ ৯ নং ওয়ার্ডঃ খালাসি পাড়া

সঠিক অনুচ্ছেদ শিরোনাম কোনটি?
titleA. ইতিহাস
titleB. জনসংখ্যা,আয়তন, প্রতিষ্ঠান
titleC. ফসল
titleD. প্রশাসনিক অঞ্চল
উত্তর: titleD
একটি বাস্তুতন্ত্রের সবচেয়ে নিষ্ক্রিয় উপাদান হল জীবন ধারণের জন্য বাহ্যিক ও রাসায়নিক উপাদান যেমন—শক্তি (সূর্যালোক বা রাসায়নিক শক্তি), পানি, তাপমাত্রা, বায়ুমণ্ডল, মাধ্যাকর্ষণ, পুষ্টি, এবং অতিবেগুনী সূর্য বিকিরণ হতে সুরক্ষা। অধিকাংশ বাস্তুতন্ত্রে, এই পরিবেশ দিনের বিভিন্ন সময় পরিবর্তীত হয় এবং এক মৌসুমে থেকে পরবর্তী মৌসুমে পরিবর্তীত হয়। তাই বেশিরভাগ বাস্তুতন্ত্রের মধ্যে বেঁচে থাকার জন্য, জীবের একটি পরিবর্তনশীল পরিবেশে টিকে থাকার সক্ষমতা অর্জন করতে হয়, যা "সহনশীলতার পরিসীমা" বলে। এই সীমার বাইরে অংশ হল "শারীরবৃত্তীয় চাপের অঞ্চল," যেখানে বেঁচে থাকা এবং প্রজনন করা সম্ভাব্য কিন্তু জীবের অনুকূলে নয় এটি। এই  সীমার বাইরে অংশ হল "অসহিষ্ণু অঞ্চল", যেখানে এই জীবের বেঁচে থাকা ও প্রজনন অস্বাভাবিক কিংবা অসম্ভব। যে সকল জীবের সহনশীলতার পরিসীমার অংশটি অনেক বেশি সেগুলো ব্যাপক পরিসরে ছড়াতে পারে কম সহনশীলতার পরিসীমার জীবদের তুলনায়।

সঠিক অনুচ্ছেদ শিরোনাম কোনটি?
titleA. বিলুপ্তি
titleB. সহনশীলতার পরিসীমা
titleC. হাইলোমরফিজম
titleD. রাসায়নিক উপাদান
উত্তর: titleB
তিনি শাফেঈ আইনশাস্ত্র, কুরআনের আইনশাস্ত্র, তাফসির, ধর্মীয় আইনের পদ্ধতিগত মৌলিক বিষয়াদি, রাষ্ট্রীয় ও সরকারি আইনী মতামত এবং সুফিবাদের ওপর অনেক গ্রন্থ রচনা করেন। কাওয়ায়িদুল আহকাম ফি মাসালিহিল আনআম তাঁর অন্যতম সৃষ্টিকর্ম। 

কুরআন


হাদিস / সিরাহ


ধর্মীয় বিশ্বাস


তাসাওউফ


উসুল


ফিকহ


আল-ফাতাওয়া আল-মিসরিয়াহ, আল-ফাতাওয়া আল-মুসিলিয়্যাহ, আত-তারগিব 'সালাত আল-রাগায়েব, বা অন্য শিরোনামে; আল-তারগীব 'সালাত আল-রাঘায়েব আল-মাওদু'আ ওয়া বায়ান মা ফিহা মিন মুখালাত আল-সুনান আল-মাশরুআহ বা অন্য শিরোনামে; রিসালাত ফী ধাম্ম সালাত আল রাগায়েব। 


সঠিক অনুচ্ছেদ শিরোনাম কোনটি?
titleA. কর্মময় জীবন
titleB. কারাবাস
titleC. স্মৃতিচারণ
titleD. জন্ম ও শিক্ষা
উত্তর: titleA
মূল বেসিক ভাষা ডিজাইন করেন জন কেনেলি ও থমাস কার্টজ ১৯৬৩ সালে। তাদের অধীনে ডার্টমাউথের কিছু ছাত্র এটির কাজ করে। "ডার্টমাউথ টাইম শেয়ারিং সিস্টেম" এর জন্য প্রোগ্রাম চালানোর সুযোগ করে দেয়ার জন্য বেসিকের জন্ম। পুরনো ভাষাগুলির জটিলতা দূর করে আধুনিক টাইম শেয়ারিং এর ব্যবহারকারীদের কথা বিবেচনায় রেখে এটির ডিজাইন করা হয়, যাদের প্রযুক্তি ও গাণিতিক জ্ঞান কম এবং তা শেখার আগ্রহও নেই। পরবর্তী বছরে বেসিকের বিভিন্ন "ভেরিয়েন্ট" বের হতে থাকে এবং কেমেনি ও কার্টজের মূল বেসিক "ডার্থমাউথ বেসিক" নামে পরিচিতি পায়।

বেসিকের ডিজাইনের আটটি মূলনীতি ছিলঃ


সঠিক অনুচ্ছেদ শিরোনাম কোনটি?
titleA. ইতিহাস
titleB. সিন্টাক্স
titleC. নিত্য ব্যাবহার্য শব্দগুলি
titleD. প্রারম্ভিক বছরগুলি — মিনি কম্পিউটার যুগ
উত্তর: titleD
১৯৬৬ সালে ডেনমার্ক আইসিসি'র সহযোগী সদস্যপদ লাভ করে একই বছর স্কটল্যান্ডের সাথে তাদের আন্তর্জাতিক খেলা ড্র করে।
তারা বারমুডার সাথে প্রথম ম্যাচ খেলে ১৯৬৯ সালে এবং ১৯৭০ সালে আয়ারল্যান্ডের সাথে তাদের প্রথম ম্যাচ ড্র করে। ডেনীয়রা তাদের প্রথম আন্তর্জাতিক জয় পায় ১৯৭২ সালে নেদারল্যান্ডস এর বিপক্ষে।
কানাডার সাথে প্রথম ম্যাচ খেলে ১৯৭৪ সালে, তিনদিনের ম্যাচে পরাজিত হলেও সীমিত ওভারের ক্রিকেট খেলায় জয়লাভ করে। তারা পূর্ব আফ্রিকা ও শ্রীলঙ্কার সাথে ঘরোয়া আন্তর্জাতিক ক্রিকেট খেলে পূর্ব আফ্রিকাকে পরাজিত করে। পরবর্তী বছরে পূর্ব আফ্রিকা ভ্রমণে যায় দলটি এবং সেখানে পূর্ব আফ্রিকা ও কেনিয়ার সাথে খেলা ড্র করে।
ডেনমার্ক আইসিসি বিশ্বকাপ বাছাইপর্ব-এ অংশগ্রহণ করে ১৯৭৯ সালে এবং সেমি ফাইনাল পর্যন্ত পৌঁছে শ্রীলঙ্কার সাথে পরাজিত হয় যায়। ১৯৮২ সালের আইসিসি টুর্নামেন্টে তারা অংশ গ্রহণ করেনি ১৯৮৩ সালে ওলে মর্টেনসেন প্রথম ডেনিস খেলোয়াড় যিনি প্রথমবারের মতো কাউন্টি ক্রিকেট খেলার ডাক পায়। ডেনমার্ক ১৯৮৬ সালে আবার আইসিসি ট্রফিতে ফিরে আসে।
১৯৮৯ সালে ডেনমার্ক অস্ট্রেলিয়ার সাথে দুটি একদিনের খেলার আয়োজন করে। যেখানে তারা প্রথম ম্যাচটি ৪৫ রানে এবং দ্বিতীয় ম্যাচটি ৫৪ রানে হেরে যায়। বাংলাদেশের সাথে ঘরোয়া ও বাহিরে খেলা খেলার পর তারা একই বছর কানাডার সাথে অত্যন্ত ভাল খেলে এবং দুটিতেই জয় লাভ করে, পরবর্তীতে ১৯৯০ আইসিসি ট্রফি খেলে দ্বিতীয় রাউন্ড পর্যন্ত পৌছে। ডেনমার্ক আবারো ১৯৯৪ আইসিসি ট্রফি খেলে, এবং নামিবিয়ার সাথে হেরে দশমস্থান থেকে ফিরে আসে। ফ্রান্সের সাথে তাদের প্রথম খেলা অনুষ্ঠিত হয় ১৯৯৫ সালে, এবং ১৯৯৬ সালে প্রথম বারের মতো ইউরোপিয়ান ক্রিকেট চ্যাম্পিয়ানশীপ এর আয়োজন করে তৃতীয় হিসাবে সমাপ্ত করে। পরবর্তী বছরে দলটি আইসিসি ট্রফিতে ৫ম স্থান দখল করে এবং ১৯৯৮ এর ইউরোপিয়ান চ্যাম্পিয়নস এর রানার আপ হয়। ১৯৯ সালে ডেনমার্ক প্রথমবারের মতো নাটওয়েস্ট ট্রফি তে অংশ নেয়, পরের বছর জিম্বাবুয়েতে অনুষ্ঠিত আইসিসি ছয় জাতি চ্যালেঞ্জ এর ২০০০ টুর্নামেন্টে অংশ গ্রহণ করে চতুর্থ স্থান নিয়ে ফিরে। এবং ইউরোপিয়ান চ্যাম্পিয়ানশীপে কোন জয়ের স্বাদ না নিয়ে সর্বশেষ দল হয়ে ফিরে। পরের বছর কানাডায় অনুষ্ঠিত আইসিসি ট্রফিতে অংশ নিয়ে ৮ম স্থান অর্জন করে। ২০০২ এ এমসিসি ডেনমার্ক ভ্রমনে আসে এবং তিনটির সবকটি খেলায় ডেনমার্ক জয় লাভ করে। একই বছরের ইউরোপিয়ান চ্যাম্পিয়ানসশীপে তারা কেবল একটি খেলায় জয়লাভ করে এবং ইতালিকে পেছনে ফেলে ৫ম স্থান অর্জন করে।

সঠিক অনুচ্ছেদ শিরোনাম কোনটি?
titleA. আইসিসি সদস্যপদ
titleB. খেলোয়াড়
titleC. প্রারম্ভিকা
titleD. বর্তমান দিন
উত্তর: titleA
২০০১ সালের বাংলাদেশ আদমশুমারিতে জনসংখ্যা বৃদ্ধি লক্ষ করার পর, বাংলাদেশ নির্বাচন কমিশন ২০০৮ সালের সাধারণ নির্বাচনের পূর্বে জনসংখ্যার পরিবর্তন প্রতিফলিত করার জন্য জাতীয় সংসদের নির্বাচনী এলাকার সীমানা পুনঃনির্ধারণ করে এই নির্বাচনী আসন সৃষ্টি করে। ২০০৮ সালে পুনর্নির্ধারণের ফলে ঢাকা মহানগর এলাকায় ৭টি নতুন আসন যোগ করা হয়েছিল, যার ফলে রাজধানীতে আসন সংখ্যা ১৩ থেকে বৃদ্ধি পেয়ে ২০টি-তে দাড়িয়েছিল। পূর্বে বিদ্যমান ঢাকা-১২ থেকে এই নতুন নির্বাচনী এলাকা গড়ে উঠে।

২০১৪ বাংলাদেশের সাধারণ নির্বাচনের পূর্বে, নির্বাচন কমিশন নির্বাচনী এলাকার সীমানা হ্রাস করে। পূর্বে সাভার উপজেলার আরেকটি ইউনিয়ন পরিষদ, কন্দিয়া এই সীমানার অন্তর্ভুক্ত ছিল।

সঠিক অনুচ্ছেদ শিরোনাম কোনটি?
titleA. সীমানা
titleB. নির্বাচনী ফলাফল
titleC. ইতিহাস
titleD. ২০১৪
উত্তর: titleC
৬২৫ ঈসায়ীতে আল রাযী অভিযানের সময় , নবী মুহাম্মদ (সা :) অনেকগুলো আলাদা গোত্রে কিছু সাহাবা পাঠান , ধর্মপ্রচারক হিসাবে । কিছু ব্যক্তি মুহাম্মদ (সা :)  এঁর কাছে এসে এই অনুরোধ করেন যে ,  নবী (সা :) যেন ইসলাম শিক্ষা দেওয়ার জন্য প্রশিক্ষকদের পাঠান , কিন্তু তারা ঘুষ পেয়েছিল খুজাইমাহ্ এর দুই গোত্রের মাধ্যমে ।  যে আসলে বদলা নিতে চাচ্ছিল খালিদ বিন সুফিয়ানের হত্যার (বনু লাহিয়ান গোত্রের সদার ) , যাকে নবী (সা :) সাহাবারা কতল করেছিল । এই  অভিযানে ৮ জন মুসলমান ধর্মপ্রচারক (দাঈ) কে শহীদ করে দেওয়া হয়েছিল , আরেক বননায় এসেছে ১০ জন মুসলমানকে হত্যা করা হয়েছিল ।

তারপর জুলাই ৬২৫ ঈসায়ীতে বীর মোনা অভিযানের সময় , নবী  (সা :)  বনু আমির গোত্রের কিছু ব্যক্তির অনুরোধ পেয়ে কয়েকজন ধর্মপ্রচারককে  পাঠান , কিন্তু একই ঘটনার জের ধরে তাঁদেরকও হত্যা করা হয় । এই অভিযানে ৭০ জন মুসলমান ধর্মপ্রচারক (দাঈ) কে শহীদ করে দেওয়া হয়েছিল ।

তারপর জানুয়ারী  ৬৩০ ঈসায়ীতে খালিদ বিন ওয়ালিদ (বনু  জাদীমাহ্ )  এঁর অভিযানের সময় , নবী (সা :)  বনু জাদীমাহ্ গোত্রকে ইসলামের দাওয়াত দেওয়ার জন্য খালিদ বিন ওয়ালিদকে  পাঠান । এটা উল্লেখ করা হয়েছে সহীহ বুখারীর (৫:৫৯:৬২৮ ), হাদীসে । 

সেপ্টেম্বর ৬২১ এ , মাছআব্ ইবনে উমায়ের ( রা : ) ছিলেন প্রথম সাহাবী দূত । তাকে ইয়াত্রিব (বর্তমান মদিনা) এ পাঠানো হয়েছিল মদিনাবাসীকে  ইসলামের দিকে ডাকা  ও  ইসলামের  শিক্ষা দেওয়া  এবং  হিজরতের জন্য প্রস্তুত  ( তাবলীগ ) করার জন্য ।

সঠিক অনুচ্ছেদ শিরোনাম কোনটি?
titleA. মহানবী (সা :) এঁর যুগে
titleB. দাওয়াত এর গুরুত্ব
titleC. দাওয়াতের উদ্দেশ্য
titleD. ইসলামের প্রাথমিক যুগে
উত্তর: titleA
তিনসুকিয়া আসামের এখন উদ্যোগিক জেলা। ডিগবৈত ভারতের ভিতর পুরানো তেল শোধনাগার থাকার পরেও লিডু এবং মাৰ্ঘেরিটা কিছু স্থান কয়লা খনির জন্য বিখ্যাত। জেলাতে থাকা কেইটামান বৃহৎ ঔদ্যোগিক প্ৰতিষ্ঠান হচ্ছে ইণ্ডিয়ান অইল কৰ্প'রেশন, ক'ল ইণ্ডিয়া লিমিটেড, ইউনিলিভার আদি। আসামের এক অন্যতম বাণিজ্যিক কেন্দ্ৰ হোহবার জন্য এখানে যথেষ্ট পরিমাণে চা, ধান এবং কমলালেবু উৎপাদন হয়।

সঠিক অনুচ্ছেদ শিরোনাম কোনটি?
titleA. লোকসংখ্যা
titleB. ভৌগোলিক তথ্য
titleC. প্ৰশাসনিক বিভাজন
titleD. অৰ্থনীতি
উত্তর: titleD
প্রথম-শ্রেণীর ক্রিকেটে ৪৫-এর অধিক গড়ে সাত সহস্রাধিক রান সংগ্রহ করেছেন। ১২৮ খেলায় তিনি ১৩ সেঞ্চুরিসহ সর্বাধিক অপরাজিত ২৫১* রান তোলেন। এছাড়াও ৩৮ গড়ে ১২০ উইকেট পান। কিশোর বয়সে জন ব্রেসওয়েলের দৃষ্টি আকর্ষণ করেন।

২০০৭ সালে ল্যাঙ্কাশায়ার লীগে ব্যাকআপ ক্রিকেট ক্লাবের খেলোয়াড় হিসেবে অংশগ্রহণ করেন ও ১৩.০৮ গড়ে ৮২ উইকেট নিয়ে লীগের সর্বোচ্চ উইকেট সংগ্রহকারী হন। ইন্ডিয়ান ক্রিকেট লীগে হায়দ্রাবাদ হিরোজের অধিনায়ক ছিলেন তিনি।

সঠিক অনুচ্ছেদ শিরোনাম কোনটি?
titleA. খেলোয়াড়ী জীবন
titleB. ব্যক্তিগত জীবন
titleC. আন্তর্জাতিক ক্রিকেট
titleD. অবসর পরবর্তীকাল
উত্তর: titleA
ইংরেজ আমলের শেষ দিকে এবং পাকিস্তান আমলের দীর্ঘ সময় পর্যন্ত তৎকালীন ব্রিটিশ রাজাধানী কলকাতার সাথে মেইল স্টিমারসহ মাল এবং যাত্রীবাহী স্টিমার সার্ভিস চালু ছিল। একপর্যায়ে নাগরপুরের সাথে কলকাতার একটি বাণিজ্যিক এবং সাংস্কৃতিক সম্পর্ক গড়ে উঠে। পরবর্তীতে পশ্চিম বঙ্গ কলকাতা থেকে আসেন রামকৃষ্ণ সাহা মন্ডল (ধনাঢ্য ব্যক্তি)।ঊনবিংশ শতাব্দীর শুরুতে তিনি পাকুটিয়ায় জমিদারী শুরু করেন। প্রায় ১৫ একর এলাকা জুড়ে একই নকশার পর পর তিনটি প্যালেস বা অট্টালিকা নির্মাণ করা হয় (১৯১৫)। তখন জমিদার বাড়িটি তিন মহলা বা তিন তরফ নামে পরিচিত ছিল।

সঠিক অনুচ্ছেদ শিরোনাম কোনটি?
titleA. ইতিহাস
titleB. কারুকার্য
titleC. অবস্থান
titleD. বর্তমান অবস্থা
উত্তর: titleA
ব্রিটিশ পূর্ববর্তী ইতিহাস সম্পর্কে তেমন জানা যায় না। যাইহোক, হাজারা বিশ্ববিদ্যালয়ের প্রত্নতাত্ত্বিক বিভাগে, এই এলাকার কাছাকাছি যায়গা থেকে পাওয়া টেরাকোটা ও পোরামাটির মূর্তি পাওয়া গেছে। যা এই এলাকার পূর্ববর্তী বাসিন্দাদের সম্পর্কে ধারণা দেয়। এখানকার পুরনো করবস্থানগুলোও প্রাক মুসলিম অধিবাসীদের সাথে সংযোগ স্থাপন করে, যারা পরে মুসলমান হয়েছিল।

সঠিক অনুচ্ছেদ শিরোনাম কোনটি?
titleA. ভূগোল
titleB. ইতিহাস
titleC. প্রশাসন
titleD. ২০১৯ ভারতীয় আক্রমণ
উত্তর: titleB
ইরোটিক রোম্যান্সকে কখনও কখনও রোম্যান্স ও ইরোটিকার মিশ্রণে রোম্যান্টিকাও বলা হয়। ইরোটিক রোম্যান্স উপন্যাসের বৈশিষ্ট্য হল তীব্রভাবে যৌন-উদ্দীপক বিষয়বস্তু। যদিও অন্যান্য রোম্যান্স উপবর্গগুলির উপাদানও এতে বিদ্যমান থাকে। ইরোটিকা রোম্যান্সের ভাষা অনেক বেশি খোলামেলা। সাধারণ উপন্যাসে যে অপ্রিয় বাক্যপ্রয়োগের বদলে কোমল উক্তি প্রয়োগ করা হয়, তা এই সব উপন্যাসে এড়িয়েই চলা হয়। এই ধরনের উপন্যাসে অধিক মাত্রায় যৌনদৃশ্য সংযোজিত থাকে। সনাতন প্রেমের দৃশ্যায়নের বদলে যৌনাচরণের দৃশ্যায়নকেই বেশি গুরুত্ব দেওয়া হয়। অনেক অপ্রচলিত কার্যকলাপের দৃশ্যও সংযোজিত হয়। তবে যৌন দৃশ্যায়নের এই প্রবনতা সত্ত্বেও পর্নোগ্রাফির সঙ্গে এই ধারাটিকে এক করে ফেলা উচিত নয়। কারণ পর্নোগ্রাফির একমাত্র উদ্দেশ্য যৌন দৃশ্যায়ন। অন্যদিকে ইরোটিক রোম্যান্সে যৌন দৃশ্যায়নের পাশাপাশি সুবিন্যস্ত চরিত্রায়ন ও কাহিনিবিন্যাস দেখা যায়।

ইরোটিক রোম্যান্সের দৈর্ঘ্য হয় ছোটোগল্প থেকে সিঙ্গল-টাইটেল রোম্যান্সের দৈর্ঘ্য পর্যন্ত। কোনো কোনো উপন্যাস ক্যাটেগরির অংশ হিসেবে প্রকাশিত হয়। যেমন হারলেকুইনের ব্লেজ। আবার কোনো কোনো উপন্যাস সংকলনের অংশ হিসেবে বের হয়। এগুলির আকার হয় বড়োগল্পের মতো। যদিও সিঙ্গল টাইটেল ইরোটিক রোম্যান্সও বড়োগল্পের মতো ক্ষুদ্রাকার হতে পারে। বেশ কয়েকটি প্রকাশক সংস্থা বর্তমানে ইরোটিকা উপন্যাস প্রকাশ করছেন: ব্ল্যাক ল্যাশ, সামহেইন পাবলিশিং, অ্যাভন রেড, স্পাইস ও ইলোরাজ কেভ।

ইরোটিক রোম্যান্সের অনেক প্রকাশকই হয় ছোটো প্রেসের প্রকাশক অথবা ইলেকট্রনিক বই প্রকাশক। কোন কোন ধরনের যৌন কার্যকলাপ গল্পে সংযোজন করা যায়, সেই প্রসঙ্গে ছাপাখানার প্রকাশকদের তুলনায় ইলেকট্রনিক প্রকাশকদের সঙ্গেই লেখকরা অনেক বেশি খোলামেলা হন। এই ধরনের রোম্যান্সের বাজার দ্রুতহারে বাড়ছে, তাই অনেক প্রকাশকই এই ধারায় নতুন নতুন লাইন বাজারে আনছেন। তবে ইরোটিক রোম্যান্সের ক্ষেত্রেও সমস্ত প্রকাশকের কাছেই কয়েকটি বিষয় নিষিদ্ধ। যেমন, শিশুকাম, অজাচার বা আত্মীয়দের সঙ্গে যৌনাচরণ এবং পশুকাম। ইলেকট্রনিক গ্রন্থ প্রকাশক ইলোরাজ কেভ রোম্যান্স রাইটার্স অফ আমেরিকা দ্বারা বিধিবদ্ধ প্রকাশক হিসেবে নিবন্ধীকৃত প্রথম ইলেকট্রনিক গ্রন্থ-প্রকাশক।

সঠিক অনুচ্ছেদ শিরোনাম কোনটি?
titleA. বর্গবিভাজন
titleB. সময়-পর্যটনমূলক রোম্যান্স
titleC. অনুপ্রেরণামূলক রোম্যান্স
titleD. ইরোটিক রোম্যান্স
উত্তর: titleD
হাছান ১৯৭৭ সালে চট্টগ্রাম ওয়ার্ড শাখা ছাত্রলীগে যোগদানের মাধ্যমে ছাত্ররাজনীতি শুরু করেন। ১৯৭৮ থেকে ১৯৭৯ পর্যন্ত তৎকালীন সরকারি ইন্টারমিডিয়েট কলেজ (বর্তমান সরকারি হাজী মুহাম্মদ মহসিন কলেজ) শাখা ছাত্রলীগের সাধারণ সম্পাদক ছিলেন। ১৯৮৮ সালে চট্টগ্রাম বিশ্ববিদ্যালয় শাখা ছাত্রলীগের সভাপতি হিসেবে দায়িত্ব গ্রহণ করেন। ১৯৯২ সালে তিনি আওয়ামী লীগে যোগদান করেন। ১৯৯৩ সাল থেকে তিনি বেলজিয়ামে অবস্থানকালে সেখানকার আওয়ামী লগের বিভিন্ন পদে দায়িত্ব পালন করেন। এর মধ্যে ১৯৯৫ থেকে ২০০০ সালের মার্চ পর্যন্ত বেলজিয়াম শাখা আওয়ামী লীগের সাধারণ সম্পাদক ছিলেন। সপ্তম জাতীয় সংসদের সময়কালে ১৯৯৬ থেকে ২০০১ পর্যন্ত তিনি প্রধানমন্ত্রী শেখ হাসিনার রাজনৈতিক ও সংসদ বিষয়ক উপদেষ্টার দায়িত্ব পালন করেন।

সঠিক অনুচ্ছেদ শিরোনাম কোনটি?
titleA. সম্মাননা
titleB. প্রারম্ভিক জীবন
titleC. ২০০১-বর্তমান
titleD. ১৯৭৭-২০০০
উত্তর: titleD
২০১১ সালে পোখারা স্টেডিয়ামে টুর্নামেন্টের ফাইনালে শেখ জামাল ১-০ গোলে পরাজিত করে নেপাল আর্মিকে। নির্ধারিত ৯০ মিনিটে গোলশূন্যভাবে শেষ হলে খেলা গড়ায় অতিরিক্ত সময়ে। ১০৫ মিনিটে নাইজেরিয়ান ফরোয়ার্ড ইয়োকো গোল করে শেখ জামালকে এনে দেন প্রথম পোখারা কাপের শিরোপা। চ্যাম্পিয়ন হওয়ায় ২ লাখ ৫০ হাজার রুপি পুরস্কার পায় শেখ জামাল ধানমণ্ডি ক্লাব। কাঠমান্ডুর বাইরে সবচেয়ে বেশি প্রাইজমানির টুর্নামেন্ট পোখারা কাপ।

সঠিক অনুচ্ছেদ শিরোনাম কোনটি?
titleA. প্রতিযোগিতা
titleB. নামী ক্রীড়াবিদ
titleC. কিংস কাপ
titleD. পোখারা গোল্ডকাপ
উত্তর: titleD
আফ্রিকা মহাদেশের পরেই ভারত সংস্কৃতি, ভাষা ও জাতিগতভাবে বিশ্বে সর্বাধিক বৈচিত্র্যপূর্ণ ভৌগোলিক অঞ্চল। "সাংস্কৃতিক বৈচিত্র্যের মধ্যে ঐক্য" ভারতীয় সংস্কৃতির প্রধান বৈশিষ্ট্য। এই সংস্কৃতি স্বকীয় ঐতিহ্য রক্ষার পাশাপাশি বৈদেশিক আক্রমণকারী ও বহিরাগত জাতিগুলির থেকে গ্রহণ করা রীতিনীতি, ঐতিহ্য ও ধারণা অঙ্গীভূত করে এশিয়ার অন্যান্য অঞ্চলের সংস্কৃতির ওপর নিজ প্রভাব বিস্তার করতে সক্ষম হয়েছে।

সঠিক অনুচ্ছেদ শিরোনাম কোনটি?
titleA. জীববৈচিত্র্য
titleB. সংস্কৃতি
titleC. চলচ্চিত্র
titleD. প্রারম্ভিক আধুনিক ভারত
উত্তর: titleB
২০০৬ সালের নির্বাচনে, সিপিআই (এম) এর আবুল হাসনাত মগরাহাট ওয়েস্ট কেন্দ্র থেকে জয়ী হন, তার নিকটতম প্রতিদ্বন্দ্বী 
তৃণমূল কংগ্রেসের এমডি. গিয়াসউদ্দিন মোল্লাকে পরাজিত করেন। সিপিআই (এম) এর নূরর রহমান ২০০১ সালে তৃণমূল কংগ্রেসের এমডি. গিয়াসউদ্দিন মোল্লাকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে।
কংগ্রেসের এমডি. আবুল বাসর লস্কর ১৯৯৬ সালে সিপিআই (এম) এর অনুরাধা পুতাতুন্দাকে পরাজিত করেন। ১৯৯১ সালের সিপিআই (এম) এর অনুরাধা পুতাতুন্দা কংগ্রেসের এমডি. আবুল বাসর লস্করকে পরাজিত করেন। সিপিআই (এম) এর মো। আবদুস সোভান গাজি ১৯৮৭ সালে কংগ্রেসের এর কিরণময় দেবকে পরাজিত করেন। ১৯৮২ এবং ১৯৭৭ সালে কংগ্রেসের সুধেন্দু মুন্ডল জয়ী হন।

সঠিক অনুচ্ছেদ শিরোনাম কোনটি?
titleA. ১৯৭৭-২০০৬ মগরাহাট ওয়েস্ট
titleB. ১৯৫১-১৯৫৭ মগরাহাট
titleC. এলাকা
titleD. নির্বাচনী ফলাফল
উত্তর: titleA
কুমার প্রসাদ প্রীত নামক ব্যক্তি চামি পাতুল লাচি ছদ্মনামে “রাং দে” নামক বই লেখেন। এই বইয়ে নবী মুহাম্মদ এর নামে কুৎসা রটানোয় মুসলিমরা এর প্রতিবাদ করেন।

বইটি লাহোর থেকে ১৯২৩ সালে রাজপাল কর্তৃক প্রকাশিত হয়। ভারতীয় মুসলিমদের বেশ কিছু দল এই বইটি নিষিদ্ধের দাবি জানায়। কিন্তু ব্রিটিশ সরকার মুসলিমদের দাবির প্রতি গুরুত্ব আরোপ করেনি।

ইলমুদ্দিন তার বন্ধুর কাছে নিজের ইচ্ছার কথা জানান। একটি সূত্র মতে, তারা দুজনেই প্রকাশককে হত্যার সিদ্ধান্ত নেন।

সঠিক অনুচ্ছেদ শিরোনাম কোনটি?
titleA. হত্যাকান্ডের পটভূমি
titleB. হত্যাকান্ড
titleC. বিচার ও মৃত্যুদন্ড
titleD. বাল্যজীবন
উত্তর: titleA
সূফি সধক হিসেবে খাজা বখতেয়ার কাকি মানুষের উপর প্রচন্ডভাবে প্রভাব বিস্তার করতে থাকেন। তিনি তখনকার সরকারের সাথে জড়িত না থাকার নীতি অব্যাহত রাখেন। এটি দক্ষিণ এশিয়ার চিশতিয়া তরিকার সাধকদের পরম্পরা যে, তার মনে করেন শাসকগোষ্ঠী এবং সরকারের সাখে সম্পর্ তাদেরকে দুনিয়াবি চিস্তা ভাবনার মধ্যে ডুবিয়ে রাখতে পারে।

সঠিক অনুচ্ছেদ শিরোনাম কোনটি?
titleA. প্রাথমিক জীবন
titleB. প্রভাব
titleC. মতাদর্শ
titleD. আদর্শ
উত্তর: titleB
ইমামের জন্ম বাংলাদেশের চাঁদপুর জেলার অন্তর্গত একটি ছোট কৃষিঅঞ্চলে। এটি এমন একটি গ্রাম যেখানে কোনও স্কুল ছিল না, দোকানপাট ছিল না, পোস্ট অফিস ছিল, মসজিদ ছিল না এবং বিদ্যুত ছিল না, যার জন্য তার বর্ণমালার পাঠগুলি একটি ফানুসের আলোতে শুরু হয়েছিল। তাঁর বাবা ছিলেন প্রাথমিক বিদ্যালয়ের শিক্ষক এবং মা ছিলেন গৃহিণী। তিনি ৮ বছর বয়সে মাকে হারান এবং ১৫ বছর বয়সে পিতাকে হারান। তার পিতা-মাতার চার সন্তানের মধ্যে তৃতীয়, তিনি তাঁর বড় ভাই এবং বড় বোন যে তাঁর কয়েক বছর বয়সে তাঁর থেকে বড় ছিলেন বড় হয়েছিল। তিনি ১৩ বছর বয়সে প্রথম একটি সংবাদপত্র দেখেন যা তার ভাই তার অফিস থেকে নিয়ে এসেছিলেন এবং যখন তিনি ১৪ বছর বয়সে প্রথমবারের মতো একটি টিভি সেটের সামনে বসার সুযোগ পান। 

সঠিক অনুচ্ছেদ শিরোনাম কোনটি?
titleA. প্রাথমিক জীবন
titleB. প্রতিক্রিয়া
titleC. সাহিত্যের ক্যারিয়ার
titleD. দ্য ব্ল্যাক কোর্ট
উত্তর: titleA
এমআরটি লাইন ৬ এ ১৬টি স্টেশন হবে। এগুলো হচ্ছে উত্তরা উত্তর, উত্তরা সেন্টার, উত্তরা দক্ষিণ, পল্লবী, মিরপুর ১১, মিরপুর ১০, কাজীপাড়া, শেওড়াপাড়া, আগারগাঁও, বিজয় সরণি, ফার্মগেট, কারওয়ান বাজার, শাহবাগ, ঢাকা বিশ্ববিদ্যালয়, সচিবালয় ও মতিঝিল। মেট্রোরেলের স্টেশনগুলোও হবে তিনতলা উচ্চতায়। টিকিট কাউন্টার এবং অন্যান্য সুবিধাদি থাকবে দ্বিতীয় তলায়। আর ট্রেনে ওঠার জন্য প্ল্যাটফর্ম থাকবে তৃতীয় তলায়। স্টেশনগুলোতে ওঠার জন্য সাধারণ সিঁড়ির পাশাপাশি থাকবে লিফট ও চলন্ত সিঁড়ি। টিকিট দিয়ে প্ল্যাটফর্মে প্রবেশের ব্যবস্থা হবে স্বয়ংক্রিয়। নিরাপত্তার জন্য স্টেশনের প্ল্যাটফর্মে নিরাপত্তাবেষ্টনী বা প্ল্যাটফর্ম স্ক্রিন ডোর স্থাপন করা হবে।
সঠিক অনুচ্ছেদ শিরোনাম কোনটি?
titleA. নির্মান ব্যয়
titleB. স্টেশন
titleC. ট্রেন
titleD. ইতিহাস
উত্তর: titleB
হারুনুর রশিদ ও তার উত্তরসুরিদের শাসনকালে ব্যাপকভাবে বুদ্ধিবৃত্তিক অর্জন সম্পন্ন হয়। আব্বাসীয় খলিফারা সাসানীয় সাম্রাজ্যের আদলে নিজেদের প্রশাসনকে সাজান। হারুনুর রশিদের পুত্র আল মামুন এমনকি একথা বলেন:
মধ্যযুগের বেশ কিছু সংখ্যক চিন্তাবিদ ও বিজ্ঞানী ইসলামি বিজ্ঞানকে খ্রিষ্টান পাশ্চাত্যে পৌছানোয় ভূমিকা রাখেন। এই ব্যক্তিরা এরিস্টোটলকে খ্রিষ্টান ইউরোপে পরিচিত করান। অধিকন্তু এ যুগে ইউক্লিড ও টলেমির আলেক্সান্ড্রিয়ান গণিত, জ্যামিতি ও জ্যোতির্বিদ্যার জ্ঞান পুনরায় ফিরে আসে। ফিরে পাওয়া গাণিতিক প্রক্রিয়াগুলো পরবর্তীতে মুসলিম পন্ডিত, বিশেষ করে আল বিরুনি ও আবু নাসর মনসুরের মাধ্যমে বর্ধিত ও আরো উন্নত হয়।

খ্রিষ্টানরা (বিশেষ করে নেস্টোরিয়ান খ্রিষ্টান) উমাইয়া ও আব্বাসীয় আমলে আরব ইসলামি সভ্যতার বিকাশে অবদান রাখে। তারা গ্রিক দার্শনিকদের রচনা সিরিয়াক ও পরবর্তীতে আরবিতে অনুবাদ করে। নেস্টোরিয়ানরা আরব সংস্কৃতি গঠনে গুরুত্বপূর্ণ ভূমিকা রাখে। জুন্দশাপুরের শিক্ষালয় সাসানীয়, উমাইয়া ও আব্বাসীয় আমলে গুরুত্বপূর্ণ ছিল। প্রায় আট প্রজন্ম ধরে নেস্টোরিয়ান বুখতিশু পরিবার খলিফা ও অষ্টম থেকে একাদশ শতকের সুলতানদের ব্যক্তিগত চিকিৎসক হিসেবে কাজ করে।

বিজ্ঞানী আল খোয়ারিজমি তার গ্রন্থ কিতাব আল জাবর ওয়াল মুকাবালাতে বীজগণিত নিয়ে আলোচনা করেন। এই গ্রন্থ থেকে ইংরেজি "এলজেব্রা" শব্দটি উৎপত্তি হয়েছে। তাই তাকে বীজগণিতের জনক বলা হয়। তবে অনেকে গ্রিক গণিতবিদ ডিওফেনটাসকে এই উপাধি দেয়। এলগোরিজম ও এলগরিদম পদদুটিও তার নাম থেকেই উদ্ভব হয়। তিনি ভারত উপমহাদেশের বাইরে আরবি সংখ্যা পদ্ধতি ও হিন্দু-আরবি সংখ্যা পদ্ধতি সূচনা করেন।

ইবনে আল হাইসাম (পাশ্চাত্যে আলহাজেন নামে পরিচিত) ১০২১ খ্রিষ্টাব্দে তার গ্রন্থ কিতাব আল মানাজিরে বৈজ্ঞানিক পদ্ধতির বিকাশ ঘটান। সবচেয়ে গুরুত্বপূর্ণ অবদান ছিল তত্ত্বের সাথে পরীক্ষালব্ধ উপাত্তের সমন্বয়ের জন্য পরীক্ষণের ব্যবস্থা করা, যা মুসলিম বিজ্ঞানীদের মধ্য দিয়ে শুরু হয়। ইবনে আল হাইসাম বস্তু দেখার ক্ষেত্রে আলোর চোখের ভেতর প্রবেশের প্রমাণ দেন যা একটি গুরুত্বপূর্ণ অবদান হিসেবে ধরা হয়। ব্রেডলি স্টেফেনস ইবনে আল হাইসামকে বৈজ্ঞানিক পদ্ধতির বিকাশ ঘটানোর জন্য “প্রথম বিজ্ঞানী” হিসেবে উল্লেখ করেন।

আব্বাসীয় আমলে মুসলিম জগৎে চিকিৎসাবিজ্ঞানের উন্নয়ন ঘটে। ৯ম শতকে বাগদাদে ৮০০ জন চিকিৎসক ছিল এবং এনাটমি ও রোগের উপর ব্যাপক আবিষ্কার সম্পন্ন হয়। হাম ও গুটিবসন্তের মধ্যে পার্থক্য এসময় বর্ণিত হয়। খ্যাতনামা পারসিয়ান বিজ্ঞানী ইবনে সিনা (পাশ্চাত্যে আভিসেনা নামে পরিচিত) বিজ্ঞানীদের অর্জিত বিশাল পরিমাণ জ্ঞানকে লিপিবদ্ধ করেন এবং তার বিশ্বকোষ কানুন ফিততিব ও কিতাবুশ শিফার মাধ্যমে তা বেশ প্রভাববিস্তারকারী ছিল। তিনি ও আরো অনেকের গবেষণাকর্ম রেনেসার সময় ইউরোপীয় বিজ্ঞানীদের সরাসরি প্রভাবিত করে।

মধ্যযুগে মুসলিম বিশ্বে জ্যোতির্বিজ্ঞান আল বাত্তানির মাধ্যমে বিকাশ লাভ করে। তিনি পৃথিবীর অক্ষের ঘূর্ণনের উপর গবেষণা করেন। আল বাত্তানি, ইবনে রুশদ, নাসিরুদ্দিন তুসি, মুয়ায়েদুদ্দিন উরদি ও ইবনে আল শাতির কর্তৃক ভূকেন্দ্রিক মডেলের সংশোধন পরবর্তীতে কোপারনিকাসের সৌরকেন্দ্রিক মডেলে ব্যবহৃত হয়। গ্রীকরা এস্ট্রোলেব নির্মাণ করলেও মুসলিম জ্যোতির্বিদ ও প্রকৌশলীরা এর বিকাশ ঘটান এবং এরপর তা মধ্যযুগের ইউরোপে পৌছায়।

মুসলিম আলকেমিস্টরা মধ্যযুগের ইউরোপীয় আলকেমিস্টদের প্রভাবিত করেন, বিশেষত জাবির ইবনে হাইয়ানের রচনার মাধ্যমে। পাতনসহ বেশ কিছু রাসায়নিক প্রক্রিয়া মুসলিম বিশ্বে উদ্ভব হয় এবং এরপর ইউরোপে ছড়িয়ে পড়ে।

সঠিক অনুচ্ছেদ শিরোনাম কোনটি?
titleA. দর্শন
titleB. সামরিক শক্তির পুনরুত্থান (১১১৮-১২০৬)
titleC. কায়রোর আব্বাসীয় খিলাফত (১২৬১-১৫১৭)
titleD. বিজ্ঞান
উত্তর: titleD
চট্টগ্রাম জেলায় ফৌজদারহাট ক্যাডেট কলেজ ও খুলনা বিভাগে ঝিনাইদহ ক্যাডেট কলেজ প্রতিষ্ঠিত হবার পরপরই মোমেনশাহী ক্যাডেট কলেজ (মির্জাপুর ক্যাডেট কলেজের পূর্বতন নাম) প্রতিষ্ঠার পরিকল্পনা গৃহীত হয়। অন্য ক্যাডেট কলেজগুলোর মত পাকিস্তান সেনাবাহিনীর জন্য যোগ্য কর্মকর্তা তৈরি করাই ছিল এ কলেজ প্রতিষ্ঠার মূল লক্ষ্য।

সঠিক অনুচ্ছেদ শিরোনাম কোনটি?
titleA. ইতিহাস
titleB. হাসপাতাল
titleC. ভোজনশালা
titleD. মসজিদ
উত্তর: titleA
"ইংল্যান্ডে শ্রমিক শ্রেণির অবস্থা" তিনি ১৮৪৫ সালে রচনা করেন। গ্রন্থটি ভিক্টোরিয়ান ইংল্যান্ডের শিল্প শ্রমিকশ্রেণীর একটি সমীক্ষা। তিনি সেখানে থাকাকালীন কারখানা শ্রমিকদের দুর্দশা সম্পর্কে বিশেষভাবে অবগত হন এবং রীতিমত গবেষণা করে গ্রন্থটি রচনা করেন।এই গ্রন্থে তিনি শ্রমিকদেরকে তাদের ন্যায্য অধিকার সম্বন্ধে সচেতন করে তোলার চেষ্টা করেন। তিনি আরো দেখান যে, পুঁজিবাদী সমাজ ব্যবস্থায় পুঁজিপতি কারখানা মালিকদের দ্বারা শ্রমিকগণ আবশ্যিকভাবেই শোষিত হন। তবে এই ব্যবস্থা বেশিদিন চলতে পারে না, চলা সংগতও নয়। এই ব্যবস্থার অন্তর্নিহিত মালিক-শ্রমিক দ্বন্দ্বের কারণে তা ভেঙে পড়তে বাধ্য।

সঠিক অনুচ্ছেদ শিরোনাম কোনটি?
titleA. শৈশব
titleB. ইংল্যান্ডে শ্রমিক শ্রেণির অবস্থা
titleC. এ্যান্টি-ডুরিং
titleD. "পবিত্র পরিবার" (১৮৪৪)
উত্তর: titleB